بلقيس ملكه سبا Queen of Sheb هيا بلقيس بنت الهدهاد بينتهى نسبها لهميسع بن حمير حسب سفر التكوين, اتعرفت فى الحضاره الاثيوبيه باسم ماكيدا و فى الحضاره الرومانيه باسم نيكولا, عاشت فى القرن العاشر قبل الميلاد. ابنها من سليمان الحكيم هوا منليك او ابن الحكيم و هوا اول ملك على الحبشه بعده اباطره لمملكه اكسوم و كان هيلا سيلاسى اخر الاباطره. مملكه سبا هيا مملكه قديمه قامت 2000 سنه قبل الميلاد فى اليمن و الحبشه و اريتيريا و استمرت لغايه قيام الدوله الحميريه, ازدهرت المملكه فى القرن التامن ق.م. ما كانتش رسومات العصور الوسطى الاوروبيه المتعلقه بملكة سبا بشعبيه رسومات تانيه مصوره لشخصيات العهد القديم, و كانت مختلفه لاختلاف الروايات و كتره ذكر الملكه فى عده ثقافات. فالاثيوبيين رسموها انعكاس لملامحهم و الاوروبيون رسموها بملامح اوروبيه زى عادتهم فى تصوير الشخصيات من النصوص المقدسه. زاد الاهتمام بالملكه فى عصر النهضه او عصر التنوير زى الايطالى بييرو ديلا فرانشيسكا و لوحته تعظيم الخشبه المقدسه و لقاء ملكه سبا وسليمان (ايطاليه:Adorazione del sacro legno e incontro di Salomone con la Regina di Saba) و ظهرت بلقيس فى غرف رافاييل كمان.